Viborger Samler, 1848-09-01
J flere Blade har jeg i de sidste Dage læst en Erklæring fra Als til den frankfurtske Nationalforsamling, hvori rigelig 3000 af Øens Beboere, altsaa, naar man undtager Børn og Qvinder, næsten alle Øens Jndvaanere protestere imod Jndlemmelsen i det tydske Forbund; og jeg har tillige læst Opfordringen til at foranledige et lignende Skridt af de Beboere fra Hertugdømmet Slesvig, som siden den 24de Marts ere flygtede til Kjøbenhavn og andre Stæder i Kongeriget Danmark. Jeg har ogsaa et Øieblik været stemt for at sætte en lignende Protest, i Bevægelse, men jeg er ved nøiere Overveielse af Forholdene kommen tilbage fra dette Skridt, og har besluttet hverken at opfordre til Underskrift af en saadan Protest, eller at undertegne en saadan. For ikke at miskjendes, finder jeg det hensigtsmæssigt offentlig at fremstille mine Motiver, naturligviis uden derved at ville paavirke Andre, men blot for at vise, at hverken Frygt for ubeholdent at udtale mig, eller Tvivl om Nationalforsamlingens uretfærdige Handlemaade har afholdt mig fra Protestsagen. Mine Grunde ere: 1) Jeg troer, naar jeg seer hen til de Personer, der deeltage i den frankfurtske Nationalforsamling, at der vist ikke ere mange iblandt dem, som ikke kjende Wiener-Traktaterne fra 1815 og altsaa ikke vide, at Kongen af Danmark for Hertugdømmet Slesvigs Vedkommende aldrig har været Medlem af det tydske Fyrste-Forbund. 2) Jeg troer derfor, at Nationalforsamlingen i Frankfurt meget vel veed, at den efter det tydste Forbunds Grundlove er aldeles ubeføiet til at indblande sig i det dansk slesvigske Spørgsmaal, og at den lovlige Forbundsforsamling hidtil stedse har anseet sig for incompetent med Hensyn til Hertugdommet Slesvig. 3) Jeg troer, at Fleertallet af Nationalforsamlingen meget vel indseer, at den provisoriske Regjering i Rendsborg hverken er meere eller mindre end Hovedet af et skjændigt Oprør imod dens retmæssige Herre og Konge, og at Hertugen af Augustenborg og hans Broder kun ere lumpne Landsforrædere. 4) Jeg troer, at Nationalforsamlingens Medlemmer meget godt vide, at Kongen af Preussen ikke sender sine Tropper til Holsteen og Slesvig, for at beskytte et Forbunds-Territorium, men for at understøtte Oprør og Landsforræderi, 5) Jeg troer, at Nationalforsamlingen meget godt veed, at Eideren og Kanalen danne Holsteens og Forbunds-Territoriets nordlige Grændse. 6) Jeg holder mig overbeviist om, at med Undtagelse maaskee af Byen Slesvig, den største Deel af Befolkningen i Sydslesvig, og næsten den hele Befolkning i Mellem= og Nordslesvig, afskyer en Jndlemmelse i det tydske Forbund, og i denne Retning vist vilde udtale sig, naar de ikke frygtede den oprørske Regjerings og dens Haandlangeres Rædselsregimente og de fremmede Troppers Bajonnetter. Men 7) Jeg troer ogsaa, at den frankfurtske Nationalforsamling, som træder Tractater og Folkeret under Fødder, understøtter aabenbar Oprør og Svig, og optager i sit Skjød Niddinge og Landsforrædere, ikke vil lægge nogen Vægt paa Folkeprotester, og at disse derfor ville være uden Nytte. - Jeg anmoder de Herrer Redacteurer at forunde denne min Erklæring en Plads i deres Blade, for at den kan komme mine Landsmænd for Øine, Kjøbenhavn den 24de August 1848. Blauenfeldt, Advocat fra Flensborg."